open-index/open-wikipedia-markdown huggingface dataset:
Risto Orko

**Risto Eliel William Orko** (vuoteen 1933 **Nylund**; 15. syyskuuta 1899 Rauma – 29. syyskuuta 2001 Helsinki) oli suomalainen elokuvatuottaja ja -ohjaaja.

Orkon ura alkoi Erkki Karun Suomi-Filmi-yhtiön palveluksessa vuonna 1933 elokuvalla *[[Ne 45000]]*. Hän työskenteli elokuvan tuotannossa apulaisohjaajana, toisena ohjaajana yhdessä Karun kanssa, tuottajana, leikkaajana, käsikirjoittajana ja näyttelijänä. 

1930-luvulla Orko työskenteli Suomi-Filmin tuotantopäällikkönä ja tuotti vuosikymmenen aikana kaikkiaan 23 elokuvaa. Hänen ohjaamistaan kahdeksasta elokuvasta merkittävimpiä ovat 740&nbsp;000 katsojaa Suomessa kerännyt *[[Jääkärin morsian (vuoden 1938 elokuva)|Jääkärin morsian]]* (1938) ja ensimmäisenä miljoonan katsojan rajan ylittänyt kotimainen elokuva *[[Siltalan pehtoori (vuoden 1934 elokuva)|Siltalan pehtoori]]* (1934). Suomi-Filmi levitti elokuvia myös Yhdysvaltoihin asti, mikä oli harvinaista tuohon aikaan.

Vuonna 1945 Orkosta tuli Suomi-Filmin studion ylijohtaja. 1940-luvulla hän ohjasi enää neljä elokuvaa, mutta tuotti 46 elokuvaa. Sotien päätyttyä Orkon ohjaamat elokuvat *[[Aktivistit (elokuva)|Aktivistit]]* ja *Jääkärin morsian* kiellettiin yltiöisänmaallisina. Orko oli tehnyt myös yhteistyötä silloisen natsi-Saksan kanssa.

Vuosina 1950–1977 Orko tuotti 46 elokuvaa. Hän jatkoi Suomi-Filmin palveluksessa aina 1990-luvulle asti erilaisissa merkittävissä tehtävissä. Vuonna 1980 hän ohjasi yhtiön viimeisen näytelmäelokuvan, suomalais-neuvostoliittolaisen yhteistuotannon *[[Tulitikkuja lainaamassa (vuoden 1980 elokuva)|Tulitikkuja lainaamassa]]* (*Za spitškami*).

Orko voitti vuonna 1966 ainoan Jussi-palkintonsa *[[Tunteita]]*-elokuvan tuottamisesta. Vuonna 1948 hän sai kauppaneuvoksen arvonimen ja vuonna 1979 professorin arvonimen. Vuonna 1987 häntä muistettiin elämäntyö-Jussilla. Hän oli Satakuntalaisen Osakunnan kunniajäsen.

Orko kuoli 102-vuotiaana vuonna 2001, eli hän eli kolmella vuosisadalla ja täten myös koko 1900-luvun. Historiaan hän jäi yhtenä suomalaisen elokuvahistorian merkittävimmistä tuottajista ja ohjaajista. Urallaan hän ohjasi 14 pitkää elokuvaa, tuotti yli 100 pitkää näytelmäelokuvaa, 1&nbsp;900 lyhytfilmiä ja 2&nbsp;600 mainoselokuvaa.

Risto Orkon puoliso oli voimistelunopettaja, järjestövaikuttaja Liisa Orko vuodesta 1930. Heille syntyi viisi lasta.
__NOTOC__
## Lähteet
* 
* 

### Viitteet

## Aiheesta muualla
* Risto Orkon muistokirjoitus ''Helsingin Sanomissa''.
* 
* Kaksi haastattelua Ylen Elävässä arkistossa.
*
Antti Peltoniemi

Yrittäjäneuvos **Antti Peltoniemi** (s. 11. huhtikuuta 1956 Teuva) on suomalainen aluerakentaja ja entinen Peab Seicon Oy:n toimitusjohtaja. Yksi tunnetuimmista, hänen johtamistaan rakennuskohteista, on Moskovassa sijaitseva Moscow Country Club. Seicon oli myös Peltoniemen alaisuudessa Kiasman pääurakoitsija. Peltoniemen suurimmaksi osaksi omistama Seicon-Rakennus Oy yhdistyi vuonna 2003 Peab Oy:n kanssa. Hän toimi aiemmin Seicon-Rakennus Oy:n pääomistajana ja toimitusjohtajana. Yhdistymisen jälkeen hän jatkoi Peab Seicon Oy:n toimitusjohtajana 30.6.2009 saakka ja osaomistajana. 

Antti Peltoniemi sai Rakennusalan diplomi-insinööri -kunnianimityksen 1998.

Antti Peltoniemi harrastaa golfia. Hän toimi pitkään Suomen Golfliiton puheenjohtajana ja Ruuhikoskigolfin hallituksen jäsenä. Nykyisin hän vaikuttaa Etelä-Pohjanmaan golf ry:n johtokunnan varapuheenjohtajana ja Suomen golfliiton hallituksen jäsenenä.

Antti Peltoniemi on yksi Seinäjoella sijaitsevan Ruuhikosken golfkentän perustajista ja hankkeen isistä. Lisäksi hänen johtamansa yritys on urakoinut Moscow Country Clubia Moskovan alueelle.
 
Peltoniemi valittiin EGA:n (European Golf Association) puheenjohtajaksi vuonna 2011. EGA:n normaalikäytännön mukaan hänen toimikautensa kesti vuoteen 2013 asti. Valinnan myötä hänestä tuli ensimmäinen suomalainen Euroopan Golfliiton puheenjohtajistossa. Lisäksi Peltoniemi toimi Suomen Olympiakomitean hallituksessa olympiadilla 2009–2012 jatkaen edelleen myös olympiadilla 2013–2016.

Vuonna 2010 Suomen Tasavallan presidentti myönsi Peltoniemelle yrittäjäneuvoksen arvonimen.

## Lähteet
Alfahiukkanen

**Alfahiukkanen** (He2+) on heliumatomin ydin, joka koostuu kahdesta protonista ja kahdesta neutronista. Sen massa on noin 6,646·10-27kg ja sen sähköinen varaus +2e. Alfasäteily on beetasäteilyn ohella yksi tärkeimmistä hiukkassäteilyn lajeista.

Alfahiukkasia havaittiin ensimmäisen kerran 1899, kun Ernest Rutherford tutki uraanin lähettämää säteilyä. Tuolloin Rutherford lajitteli havaitsemansa säteilyn kolmeen eri luokkaan sen mukaan, kuinka läpäisevää säteily oli. Alfasäteily oli näistä heikointa. Vasta 1909 Rutherford todisti, että alfasäteily tosiaan koostuu heliumytimistä. Myöhemmin Rutherford käytti alfahiukkasia todistaakseen J. J. Thomsonin "rusinakakkumallin" vääräksi, ja että atomissa oli oltava varattu ydin.

Alfahiukkasia syntyy pääasiassa alfahajoamisen yhteydessä. Alfahajoamisessa atomiydin lähettää alfahiukkasen, jolloin jäljellä jäävän ytimen massa- ja protoniluku pienenevät. Alfahajoamista voidaan esittää yhtälöllä
:
{}^{A}_{Z}\hbox{X}\;\to\;{}^{A-4}_{Z-2}\hbox{Y}\;+\;{}^4_2\hbox{He},

missä X on emoydin, Y tytärydin ja A ja Z emoytimen massa- ja protoniluvut. Alfahiukkasia voi myös syntyä spontaanissa fissiossa.

Alfahajoamisesta syntyneen hiukkasen energia on usein välillä 4–6 MeV. Korkeasta energiastaan huolimatta raskaana hiukkasena alfahiukkanen luovuttaa nopeasti energiaansa kulkeutuessaan väliaineessa. Alfahiukkasen voi helposti pysäyttää paperilla, eikä se mene myöskään ihosta läpi. Alfasäteily on kuitenkin erittäin vaarallista, jos se joutuu elimistöön esimerkiksi hengityksen kautta.

## Lähteet

## Aiheesta muualla
Yhdistetyn maailmancup

**Yhdistetyn maailmancup** on kansainvälisen hiihtoliiton FIS:n järjestämä yhdistetyn hiihdon maailman korkeatasoisin sarjamuotoinen kilpailu. Ensimmäinen maailmancup järjestettiin kaudella 1983–1984, jolloin kokonaiskilpailun voiton vei Norjan Tom Sandberg. Eniten kokonaiskilpailuvoittoja on saksalaisella Eric Frenzelillä ja norjalaisella Jarl Magnus Riiberillä (molemmilla 5) ja eniten osakilpailuvoittoja Riiberillä (78). Naisten maailmancupin ensimmäinen kilpailu käytiin kaudella 2020–2021. Norjan Gyda Westvold Hansen on voittanut kokonaiskilpailun kahdesti.

## Miesten maailmancup
### Maailmancupin kolme parasta kausittain

#### Maailmacupin kokonaiskilpailuissa menestyneimmät

### Sprintticup

#### Sprinttimaailmancupissa menestyneimmät

## Naisten maailmancup
### Maailmancupin kolme parasta kausittain

## Tilastoja

### Osakilpailuvoitot (Miehet)
Lähde: FIS

### Palkintokorokepaikat (Miehet)
Lähde: FIS

### Osakilpailuvoitot (Naiset)
Lähde: FIS

*Päivitetty 17. maaliskuuta 2025*Aktiiviurheilijoiden nimet lihavoitu.

## Lähteet
* Yhdistetyn maailmancupin tulokset FIS:n sivuilla 

### Viitteet
Erkki Rapo

**Erkki Olavi Rapo** eli **Eki-setä** (2. heinäkuuta 1946 Helsinki – 28. helmikuuta 2004 Helsinki) oli suomalainen nimikirjoitusten kerääjä. Hän omisti viimeiset 40 vuotta elämästään harrastukselleen. Hänen kokoelmiinsa kuuluivat nimikirjoitukset muun muassa Paul Ankalta (nuoren Eki-sedän ensimmäinen nimikirjoitus vuonna 1959), The Beatlesiltä (Lontoosta vuonna 1966), Jim Morrisonilta, Frank Sinatralta, Jimi Hendrixiltä, Bob Marleyltä, Plácido Domingolta ja Bill Haleyltä. Hänellä oli tapana antaa artisteille Helsinki-viiri vastalahjaksi nimikirjoituksesta.

Hectorin levyllä *[[Ei selityksiä]]* (2004) on kappale "Eki-setä (has left the building)". Eki-setä itsekin levytti vuonna 1981 singlen *Kuningaskobra / Tiikerihai* (Aloha 1) yhdessä Agentsin kanssa.

Vuonna 2006 ilmestyi Rapoa käsittelevä kirja *Hei, anna nimmari!*, kirjoittajina Tomi Lindblom ja Jukka Häkkinen.

## Lähteet

## Aiheesta muualla
* Erkki Rapon muistokirjoitus Helsingin Sanomissa 
* Vesa Aleksi : ''Eki-setä'', POP Levyjenkeräilijöiden erikoislehti 1.5.2006 
* Jenni Kokkonen : "Eki-setä kuvitteli, että tähdet olivat olemassa häntä varten", Studio55.fi 13.5.2010
* Ylen Elävä arkisto: Eki-setä kohtasi Dylanin
Amerikankarpalo

**Amerikankarpalo** eli **pensaskarpalo** (*Vaccinium macrocarpon*) on puolukoiden (*Vaccinium*) sukuun kuuluva ikivihreä varpu. Se kasvaa luonnonvaraisena soilla Pohjois-Amerikan koillisosissa (Itä-Kanadasta Yhdysvaltojen Pohjois-Carolinaan). Lehdet ovat 10–20&nbsp;mm pitkät ja suuremmat kuin isokarpalolla.

Amerikankarpalosta on kehitetty runsaasti viljelylajikkeita Pohjois-Amerikassa, jossa sitä kasvatetaan laajoilla aloilla.

Pohjois-Amerikan intiaanit tunsivat amerikankarpalon hyvin ja esittelivät sen uudisasukkaille Massachusettsissa. Vähitellen karpalohillosta tuli olennainen osa periamerikkalaista kiitospäivän ateriaa tai jouluateriaa.

Karpaloa viljellään Yhdysvalloissa ja Kanadassa. Se on hyvä hyötymarja, jonka maku paranee pakkasten jälkeen. Karpalo poimitaan myöhään syksyllä tai varhain keväällä. Marjat säilyvät talven yli varastossa. Karpalosta valmistetaan mehua ja muita juomia, hyytelöä, sosetta ja nektaria.

## Lähteet

## Aiheesta muualla
* Suomen Lajitietokeskus: Amerikankarpalo – ''Vaccinium macrocarpon''
*United States Department of Agriculture (USDA): ''Vaccinium macrocarpon'' 
*Flora of North America: ''Vaccinium macrocarpon'' 
*Food Component Database (FooDB): American cranberry (''Vaccinium macrocarpon'') 
*Centre for Agriculture and Biosciences International (CABI): ''Vaccinium macrocarpon'' (cranberry) 
*Plantwise: Cranberry (''Vaccinium macrocarpon'')
Kolmialfareaktio

**Kolmialfareaktio** on tapahtuma, jossa helium palaa hiileksi. Tapahtuma on mahdollista tähtien ytimessä, jossa on riittävä lämpötila. Monet tähdet alkavat polttaa heliumia kasvettuaan punaiseksi jättiläiseksi. On myös muita alfareaktioita kuin kolmialfareaktio.

## Reaktion kulku

Kolmialfareaktiossa kolme heliumydintä eli alfahiukkasta yhdistyy hiiliatomiksi. Ensin kaksi heliumatomia yhdistyy berylliumatomiksi, johon törmää heliumatomi. Tällöin syntyy hiiliatomi. Beryllium pysyy kasassa vain hyvin lyhyen aikaa, joten reaktio vaatii suuria tiheyksiä ja 100 miljoonan kelvinin lämpötilan.

Kolmialfareaktion voi esittää reaktiokaavoilla:

*4He + 4He ↔ 8Be + γ
*8Be + 4He ↔ 12C + γ + 7,367 MeV

Kolmialfareaktio vapauttaa energiaa nettona 7,275 MeV.
Beryllium hajoaa 2,6×10-16 sekunnissa.
Jos hiiliatomiin törmää vielä heliumydin, syntyy happea.

*12C + 4He → 16O + γ

## Lähteet
Pozzuoli

**Pozzuoli** on runsaan 80&nbsp;000 asukkaan kaupunki Italiassa lähellä Napolia. Kaupunki on perustettu tuliperäiselle maalle, ja se on historiansa aikana kärsinyt tulivuoritoiminnasta ja maanjäristyksistä. Esimerkiksi lokakuussa 1983 kaupungissa vahingoittui liki 8&nbsp;000 rakennusta maanjäristysten takia. Nykytietämyksen mukaan Pozzuoli sijaitsee Campi Flegrei -tulivuoren kalderaan 15 000 vuotta sitten syntyneen pienemmän, 15-kilometrisen kalderan keskellä. Tulivuoren viimeisin, pienehkö purkaus tapahtui vuonna 1538.

## Historia
### Antiikki

Kaupungin perustivat alun perin kreikkalaiset antiikin aikana noin vuonna 520 eaa. nimellä *Dikaiarkheia*. Vuonna 194 eaa. siitä tuli roomalainen *[[colonia]]* eli sotilassiirtokunta. Latinaksi kaupungin nimeksi tuli *Puteoli*. Erityisesti tasavallan loppuaikoina ja varhaisella keisarikaudella Puteoli oli merkittävä kauppakaupunki ja koko Italian merkittävimpiä ellei merkittävin ulkomaankaupan kauppasatama. Muun muassa Roomaan tuodut viljakuljetukset kulkivat sen kautta. Kaupunkiin rakennettiin muun muassa amfiteatteri, joka oli Italian suurimpia.

Alarikin johtamat visigootit tuhosivat Puteolin vuonna 410, Geiserikin vandaalit uudelleen vuonna 455 ja Totilan ostrogootit vuonna 545. Se ei toipunut koskaan täysin näistä iskuista, vaan käytännössä autioitui pitkäksi ajaksi.

### Myöhempi historia

Kaupunki elpyi osittain keskiajalla. Tuolloinkin se kärsi paitsi sodista myös Campi Flegreihin kuuluvan Solfataran purkauksesta vuonna 1198 ja Monte Nuovon purkauksesta vuonna 1538.

## Nähtävyyksiä

* Solfatara on vulkaaninen kraatteri, jossa on rikkipitoisia kuumia lähteitä
* Pozzuolin katedraali
* 1960-luvulla maa liikkui niin, että sataman läheltä nousi esille roomalaisaikaisia temppeleitä, jotka olivat olleet pitkään meren pohjassa. ”Serapiksen temppelinä” tunnettu rakennelma on kuitenkin itse asiassa macellum eli kauppahalli.
* Forum
* Amfiteatteri

## Tunnettuja paikkakuntalaisia
Näyttelijä Sophia Loren vietti lapsuutensa Pozzuolissa.

## Lähteet

## Aiheesta muualla
Juudea

**Juudea** (; ; ) eli **Juuda** on historiallinen alue Palestiinan alueen eteläosassa Samarian eteläpuolella. Nykyisin nimityksellä viitataan suurin piirtein samaan alueeseen Israelin valtion eteläosissa.

Juudealla ei ei ollut tarkasti määriteltyä pohjoisrajaa. Sen etelärajana on pidetty Beerseban kaupunkia. Juudean sydänmaata olivat kukkulat, jotka ulottuivat Betelistä Beersebaan, ja joiden alueella sijaitsivat Jerusalem, Betlehem ja Hebron.

## Historia

Juudeaa asuttivat kaananilaiset, kunnes israeliitit Raamatun mukaan valloittivat alueen. Alue sai nimensä Juudan heimon mukaan, joka vaati itselleen aluetta Jerusalemin eteläpuolelta Negevin autiomaahan. Myös Simeonin, Benjaminin ja Danin heimot asettuivat alueelle.

Daavidista tuli yhtenäisen Israelin kuningas 900-luvulla eaa. ja hän teki kaananilaisten tukikohdasta Jerusalemista Israelin yhdistyneiden heimojen pääkaupungin. Daavidia seurasi kuninkaana hänen poikansa Salomo. Hänen kuoltuaan kymmenen pohjoisinta heimoa jätti Juudan, jolloin jäljelle jäi Juudan kuningaskunta.

Vuonna 597 eaa. babylonialaiset valloittivat Juudan kuningaskunnan ja hävittivät Jerusalemin. Palattuaan maanpaosta Babylonista israeliitit rakensivat kaupungin temppelin ja muurin uudelleen.

Kun makedonialainen Aleksanteri Suuri valloitti Lähi-idän, Juudeasta tuli ensin Ptolemaiosten alainen ja heidän jälkeensä seleukidien alainen. Makkabilaiskapinassa 100-luvulla eaa. juutalaiset ottivat maansa takaisin, ajoivat seleukidit pois maasta ja perustivat uuden Juudan kuningaskunnan.

Roomalaiset valloittivat Juudean vuonna 63 eaa. ja tekivät siitä myöhemmin osan Judaean provinssia.

## Lähteet

## Aiheesta muualla
Kaani

**Kaani** (altailaisissa kielissä *khan*) on sotilasjohtajan arvonimi, jota ovat käyttäneet monet turkkilaiset ja mongolilaiset hallitsijat. Mongoliassa suurkaani on kaikkien mongolien johtaja. Ensimmäinen suurkaani oli Tšingis-kaani 1200-luvun alussa.

Arvonimi on siirtynyt turkkilais- tai mongolivalloitusten kautta myös muita kieliä puhuville Aasian kansoille. Nykyään kaani on korkea-arvoisen henkilön nimitys Intiassa, Pakistanissa ja entisen Persian alueella.

Khan on yleinen myös sukunimenä.

## Lähteet
RA-140 DS

**RA-140 DS** eli "**Raisu**" on suomalaisvalmisteinen Sisun kehittämä, ja sittemmin Patria Vehicles Oy:n markkinoima miinanraivausajoneuvo. Ajoneuvoja on myyty useamman maan asevoimien käyttöön, ja se on ollut tuttu näky rauhanturvaamistehtävissä.

Kriisiaikoina miinanraivausajoneuvoja käytetään omien joukkojen tukena tekemässä kulkuaukkoja joukoille. Sotatoimien päättymisen jälkeen ajoneuvoilla puhdistetaan miinakentät.

## Teknisiä tietoja
"Raisu" on rakennettu muokatulle Pasi-alustalle. Siinä on rungon päällä ohjaamokoppi, keskimmäinen akseli on poistettu, ja laitteen peräosassa on järeä raivausroottori. Laitteesta on tehty erilaiset versiot maavoimien ja ilmavoimien käyttöön.

Ajoneuvon moottorina on turboahdettu, välijäähdytetty Deutz BF 6L 913 C/ 4-T -suorasuihkutusdiesel.

Ajoneuvon takaosassa olevan varstaperiaatteella toimivan raivaimen hydraulikäyttöisen roottorin ketjut rikkovat tai räjäyttävät miinat. Raivaus tapahtuu peruuttamalla. Korkeustunnustelu toimii täysautomaattisesti ja pyörimisnopeutta voi säätää portaattomasti 0–500 RPM:n välillä. Suurin raivausleveys on 3,4 metriä ja raivausnopeus 6 km/h. Ohjaamon panssarointi suojaa räjähteleviltä miinoilta.

* kokonaispituus 9,5 m
* kokonaisleveys 4 m
* korkeus noin 3 m
* kokonaispaino 15 t
* suurin nopeus 70 km/h
* suurin raivaamisnopeus 6 km/h
* Deutz 6.1 litrainen, 6-sylinterinen, ilmajäähdytteinen, välijäähdytetty turbodiesel
* 141kw, 635nm
* Renk Doromat 874 AM/PTO 4+1 -automaattivaihteisto momentinmuuntimella
* raivaamisleveys 3,4 m raivaamislaite hydraulisesti toimiva ketjuroottori
* pyörivä varsta räjäyttää tai rikkoo miinat
* jatkuva neliveto lukittavalla tasauspyörästöllä
* nesteavusteiset paineilmajarrut, edessä levyt, takana rumpujarrut
* luotisuojatut renkaat, ohjaamo panssaroitu, äänieristetty ja painesuojattu
* maastouttamisjärjestelmä
* ilmatorjuntakonekiväärin asennusmahdollisuus
* valmistusmaa Suomi

## Lähteet
Kalkkimaalaus

**Kalkkimaalaus** on rapatulle, kalkkilaastilla peitetylle seinäpinnalle tehty maalaus. Päälajit kalkkimaalauksessa ovat *[[fresko|fresco]]*, *[[seccomaalaus]]* ja *stucco lustro* eli "hohtava stukko", joka kiillotetaan kuumilla raudoilla.

Kalkkimaalauksessa käytetään sammutettua kalkkia, joka ilman hiilidioksidin avulla muuttuu kalsiumkarbonaatiksi, joten maalaus ei liukene veteen kuivuttuaan.

Suomessa useissa vanhoissa kivikirkoissa, muun muassa Sauvossa, Espoossa, Hattulassa,  Laitilassa, Lohjalla ja Taivassalossa on vieläkin tai on ollut kalkkimaalauksia.

## Lähteet
Kansalaisvelvollisuus

**Kansalaisvelvollisuudet** ovat valtion kansalaisen velvollisuudet valtiota kohtaan. 

Erityisesti kansalaisvelvollisuuksiin kuuluvat lainkuuliaisuus ja uskollisuus. Usein kansalaisvelvollisuuksilla tarkoitetaan erityisesti niitä velvollisuuksia, joita valtion alueella oleskelevalla ulkomaalaisella ei ole. Tällaisia ovat muun muassa asevelvollisuus ja velvollisuus ottaa vastaan julkisia tehtäviä. Kansalaisvelvollisuuksia ovat myös vero-, oppi- ja työvelvollisuus.
Debut

**Debut** on ennen The Sugarcubes -yhtyeessä laulaneen islantilaisen Björkin ensimmäinen soololevy, joka julkaistiin vuonna 1993. Levy ylsi ''Billboardin'' listalla sijalle 61. ja on myynyt Yhdysvalloissa platinaa. Nimestään huolimatta se ei ole laulajan varsinainen debyyttialbumi – tämä kunnia kuuluu Björkin 11-vuotiaana vuonna 1977 levyttämälle albumille. *Debutia* voidaan pitää Björkin läpimurtoalbumina Islannin ulkopuolella.

*Debut* nousi kärkeen brittiläisten ja suomalaisten rock-kriitikoiden listatessa vuoden 1993 parhaita albumeja.

## Kappaleet
# Human Behaviour – 4:11 *(B. Gudmundsdottir - N. Hooper)*
# Crying – 4:52 *(B. Gudmundsdottir - N. Hooper)*
# Venus as a Boy – 4:42 *(B. Gudmundsdottir)*
# There's more to life than this 3:16 *(B. Gudmundsdottir - N. Hooper)*
# Like Someone in Love 4:38 *(J. Van Heusen - J. Burke)*
# Big Time Sensuality - 3:56 *(B. Gudmundsdottir - N. Hooper)*
# One Day - 5:14 *(B. Gudmundsdottir)*
# Aeroplane - 4:03 *(B. Gudmundsdottir)*
# Come to me – 4:55 *(B. Gudmundsdottir)*
# Violently Happy – 4:59 *(B. Gudmundsdottir - N. Hooper)*
# The Anchor Song – 4:31 *(B. Gudmundsdottir)*

## Singlet
* 
* 
* 
* 
* 

## Lähteet
Madness

**Madness** on englantilainen ska-yhtye, joka oli erityisen suosittu 1980-luvulla. Sen perustivat Lontoossa vuonna 1976  Mike Barson, Chris Foreman ja Lee Thompson nimellä *The North London Invaders*. Vuonna 1978 yhtyeeseen liittyivät keulahahmo, laulusolisti  Graham "Suggs" McPherson sekä  Mark Bedford ja Daniel Woodgate. Sittemmin yhtye muutti nimensä Madnessiksi Prince Busterin samannimisen kappaleen mukaan. 

## Diskografia
### Studioalbumit
* *[[One Step Beyond...]]* (1979)
* *[[Absolutely]]* (1980)
* *[[7 (Madness)|7]]* (1981)
* *[[The Rise and Fall]]* (1982)
* *[[Keep Moving]]* (1984)
* *[[Mad Not Mad]]* (1985)
* *[[The Madness]]* (1988)
* *[[Wonderful]]* (1999)
* *[[The Dangermen Sessions Vol. 1]]* (2005)
* *[[Can't Touch Us Now]]* (2016)

### Kokoelmat ja livealbumit
* *[[Complete Madness]]* (1982)
* *[[Utter Madness]]* (1986)
* *[[The Peel Sessions; Madness]]* (1986)
* *[[Divine Madness]]* (1992)
* *[[Madstock]]* (live) (Myös VHS ja DVD) (1992)

### Musikaali
* 2002 "Our House - The Musical" 

### Singlet
* 1979 "The Prince" / "Madness"
* 1979 "One Step Beyond" / "Mistakes"
* 1979 "My Girl" / "Stepping Into Line" 
* 1980 "Work Rest and Play" EP 
* 1980 "Baggy Trousers" / "The Business" 
* 1980 "Embarrassment" / "Crying Shame" 
* 1981 "The Return of the Los Palmas 7" / "That's The Way To Do It" 
* 1981 "Grey Day" #4 UK
* 1981 "Shut Up" #7 UK
* 1981 "It Must Be Love" / "In The City" 
* 1982 "Cardiac Arrest" 
* 1982 "House of Fun" / "Don't Look Back" 
* 1982 "Driving In My Car" 
* 1982 "Our House" / "Walking With Mr. Wheeze" 
* 1983 "Tomorrow's (Just Another Day)" / "Madness (Is All In the Mind)" 
* 1983 "Wings Of A Dove" 
* 1983 "The Sun and the Rain" 
* 1984 "Michael Caine" / "If You Think There's Something" 
* 1984 "One Better Day" 
* 1985 "Yesterday's Men" 
* 1985 "Uncle Sam"
* 1986 "The Sweetest Girl" 
* 1986 "(Waiting For) The Ghost Train" 
* 1988 "I Pronounce You" (nimellä *The Madness*)
* 1988 "What's That?" (nimellä *The Madness*) 
* 1992 "The Harder They Come" 
* 1999 "Lovestruck" 
* 1999 "Johnny The Horse" 
* 2000 "Drip Fed Fred" (yhdessä Ian Duryn kanssa) 
* 2005 "Shame and Scandal" 
* 2005 "Girl, Why Don't You?"

## Aiheesta muualla

*Virallinen sivu
The Young Ones

**Young Ones** tai **The Young Ones** voi tarkoittaa ainakin seuraavia:

* *[[Älypäät]]* (*The Young Ones*), brittiläinen televisiosarja 1980-luvulta
* *[[Nuoret hurjat]]* (*The Young Ones*), vuoden 1961 elokuva, jonka pääosassa on Cliff Richard
* *[[The Young Ones (kappale)|The Young Ones]]*, Cliff Richardin ja The Shadowsin musiikkikappale edellä mainitusta elokuvasta
* *[[Young Ones (elokuva)|Young Ones]]*, tieteiselokuva vuodelta 2014.
Brittikomedia

**Brittikomedia** on yleisnimitys englantilaisille tilannekomediallisille televisio-ohjelmille. Brittiläisten tv-komedioiden tyylille ominaista on, aivan kuten muillekin tilannekomedioille, sijoittuminen jonkin määrätyn ihmisjoukon, esimerkiksi perheen, ystäväpiirin tai työpaikkaympäristön keskuuteen.

Brittiläisillä sarjoilla on kuitenkin omanlaisensa, esimerkiksi amerikkalaisista komediasarjoista poikkeava tyyli. Toisin kuin amerikkalaisissa komediasarjoissa, joita käsikirjoittavat useat henkilöt ja joissa pyritään puoleen tuntiin mahduttamaan niin monta vitsiä kuin vain mahdollista, toimii brittiläisen komedian käsikirjoittajina tavallisesti vain pari ihmistä, joskus jopa vain yksi.

## Brittiläisiä komediasarjoja
* *[[Bottom]]*
* *[[IT-porukka]]*
* *[[Miranda (televisiosarja)|Miranda]]*
* *[[Kyllä, herra ministeri]]*
* *[[Kyllä Jeeves hoitaa]]*
* *[[Monty Python]]*
* *[[Musta Kyy]]*
* *[[Näkemiin vaan, muru!]]*
* *[[Pitkän Jussin majatalo]]*
* *[[Pokka pitää]]*
* *[[Todella upeeta]]*
* *[[Vävypoika oon]]*
* *[[Älypäät]]*
Yrjö Nikkanen

**Jouko Yrjö Nikkanen** (31. joulukuuta 1914 Kanneljärvi – 18. marraskuuta 1985 Suoniemi, Nokia) oli suomalainen keihäänheittäjä ja olympiamitalisti. Vuoden 1938 aikana Nikkanen paransi kahdesti keihäänheiton maailmanennätystä. Jälkimmäinen ennätys kesti 14 vuotta 11 kuukautta (elokuuhun 1953). Juho Yli-Hukkala kertoo ennätysheiton syntyneen koivukeihäällä, joka katkesi ilmassa. 

Timo Sandberg on kirjoittanut 1960-luvun metsätyömiehistä kertovaan romaaniinsa *Elämänluukku* vuodelta 2009 Ykä Nikkanen -nimisen sivuhenkilön. Tämä perustunee tosiasioihin. Veikko Vuontisjärven ja Sulo Raiskion *Osaran aukeat* -teos mainitsee Nikkasen toimineen savotoilla ”lentojätkänä” Posiolla ja Pudasjärvellä viitisentoista vuotta avioeronsa jälkeen.

## Saavutuksia
* Olympiahopeaa Berliini 1936 (keihäänheitto, tulos 70,77 m)
* Kaksi maailmanennätystä: 25. elokuuta 1938 Kymissä 77,87 ja 16. lokakuuta 1938 Kotkassa 78,70
* EM-hopeaa Pariisi 1938 ja Oslo 1946 
* SM-kultaa 1936, 1937, 1938, 1939, 1943, 1946 
* SM-hopeaa 1940, 1942, 1945 

## Lähteet
* 
* 

### Viitteet

## Aiheesta muualla

* Nikkasen ja maailman keihäsennätys nyt 78.70! Komea tulos Kotkan kehnolla heittopaikalla, Helsingin Sanomat, 17.10.1938, nro 280, s. 1, Kansalliskirjaston digitaaliset aineistot
* Urheilumme tekijämiehiä : Taulua eivät ole vielä antaneet. Jouko Yrjö Nikkanen, Seura, 26.04.1939, nro 17, s. 14, Kansalliskirjaston digitaaliset aineistot
Dragontown

**Dragontown** on Alice Cooperin albumi vuodelta 2001. Kaikki kappaleet on kirjoittanut Alice Cooper yhdessä Bob Marleten kanssa. Dragontown on jatko-osa vuonna 2000 julkaistulle *[[Brutal Planet]]ille* ja sen yleisilme on myös hyvin raskas. Kappaleissa on viittauksia Brutal Planetin kappaleiden hahmoihin. Itse albumin nimi taas viittaa kaupunkiin, joka on 'Brutaalin planeetan' pahin paikka.

## Kappaleet

# 
# 
# 
# 
# 
# 
# 
# 
# 
# 
# 
# 

## Muusikot
*laulu - Alice Cooper
*kitara - Ryan Roxie, Tim Pierce, Wayne Swingy, Bob Marlette
*basso - Greg Smith, Bob Marlette
*rummut - Kenny Arunoff
*koskettimet - Sid Riggs, Bob Marlette
*jousisoittimien sovitus - Bob Marlette
*taustalaulu - Ryan Roxie, Teddy "Zig Zag" Andreadis, Eric Dover, Calico Cooper, Giovanna Morana

## Arvostelut
* Metalliluola: 8+/10
* Soundi: 

## Lähteet
Lev Landau

**Lev Davidovitš Landau** (, 22. tammikuuta (J: 9. tammikuuta) 1908 Baku, Bakun kuvernementti, Venäjän keisarikunta – 1. huhtikuuta 1968 Moskova) oli juutalaistaustainen Neuvostoliitossa päätyönsä tehnyt teoreettinen fyysikko. Hän tutki muun muassa kiinteän olomuodon fysiikkaa, plasmafysiikkaa ja hiukkasfysiikkaa. Hänen merkittävimpiä aikaansaannoksiaan ovat muun muassa diamagnetismin kvanttiteoria, jatkuvien faasimuutosten teoria (ns. Ginzburg–Landau-teoria), ferminesteteoria, supranesteiden teoria. Hänelle myönnettiin Nobelin fysiikanpalkinto vuonna 1962 supranestemäisen heliumin ominaisuuksien tutkimisesta. Hän myös kirjoitti tunnetun kymmenosaisen kirjasarjan ”Course of Theoretical Physics” yhdessä oppilaansa Jevgeni Lifšitsin kanssa.

Lev Landau oli vangittuna vuosina 1938–1939 Stalinin vainoissa. Arvostetun kokeellisen fyysikon Pjotr Kapitsan rohkea vetoomus suoraan Stalinille sai Landaun ennen pitkää vapaaksi.

Landau kuoli 1. huhtikuuta 1968.

## Landaun luettelo

Landau piti luetteloa fyysikoiden nimistä ja jakoi heidät eri ryhmiin heidän saavutustensa perusteella. Hän suoritti jaon numeroilla 0–5 käyttäen logaritmista asteikkoa, jossa 0 on paras mahdollinen. Ryhmään yksi kuuluivat Niels Bohr, Werner Heisenberg ja Erwin Schrödinger, jotka loivat pohjan kvanttifysiikalle. Albert Einsteinin Landau luokitteli numerolla 0,5 ja Isaac Newtonin numerolla 0.

## Suomennetut teokset

* 
* 
* 
* 
* 
## Lähteet
Pierre-Simon Laplace

**Pierre-Simon de Laplace** (23. maaliskuuta 1749 Beaumont-en-Auge – 5. maaliskuuta 1827 Pariisi) oli ranskalainen markiisi, tähtitieteilijä ja matemaatikko. Hän suoritti perustavia planeettajärjestelmä- ja todennäköisyysteorian tutkimuksia, sekä esitti aurinkokunnan syntyä koskevan teorian, jonka mukaan aurinkokunta olisi syntynyt pyörivästä ja kutistuvasta kaasupilvestä. Hän tuli tunnetuksi myös differentiaalilaskentateorioiden kehittelijänä.

Laplace oli maanvljelijän poika, joka opiskeli aluksi teologiaa Caenin yliopistossa, mutta löysi kutsumuksensa matematiikan parista. Hän lähti Pariisiin mukanaan suosituskirje Jean Le Rond d'Alembertille, joka löysi Laplacelle työpaikan École Militairesta matematiikan opettajana. Ranskan suuren vallankumouksen aikana kansalliskonventti nimitti hänet mittojen ja painojen komiteaan, josta hänet sittemmin erotettiin, koska hän ei “ollut riittävän vihamielinen kuningasvallalle”. Napoleonin aikana hänen arvostuksensa palasi, ja hän nousi ministeriksi ja kreiviksi sekä Ludvig XVIII:n aikana markiisiksi.

Laplacen merkittävimmät tieteelliset työt ovat taivaanmekaniikan ja todennäköisyyslaskennan aloilta. Hänen kosmologinen oletuksensa oli, että taivaankappaleet olisivat kiertoliikkeen vaikutuksesta syntyneet kuumasta alkusumusta. Todennäköisyyksien laskemisessa Laplace tarkensi alan käsitteitä ja niiden matemaattista esitystapaa. Matematiikassa Laplace oli kehittämässä harmonisiin funktioihin johtavan osittaisdifferentiaaliyhtälön ja integraalimuunnoksiin kuuluvan Laplace-muunnoksen.

## Katso myös
* Laplacen demoni
* Laplacen matriisi
* Laplacen muunnos
* Laplacen yhtälö

## Lähteet

## Aiheesta muualla

* Karttunen, Hannu: de Laplace, Pierre Simon (1749–1827) .
Roskaa

**Roskaa** (*Trash*) on yhdysvaltalainen Paul Morrisseyn ohjaama ja käsikirjoittama ja Andy Warholin tuottama elokuva vuodelta 1970. Se on keskimmäinen osa trilogiasta, jonka ensimmäinen osa on *[[Flesh]]* (1968) ja kolmas osa *[[Himo (vuoden 1972 elokuva)|Himo]]* (*Heat*, 1972).

Elokuvassa esiintyvät pääosissa Joe Dallesandro, Holly Woodlawn ja Jane Forth. Elokuvassa olennaisia aineksia ovat seksi, huumeet ja rock 'n' roll. Se kiellettiin monissa maissa alle 18-vuotiailta. Suomessa elokuva kiellettiin kokonaan vuonna 1972, mutta päätös peruttiin myöhemmin.

## Lähteet

## Aiheesta muualla
* 
*
Dagobert II

**Dagobert II** (noin 652–679) oli Sigebert III:n poika ja Austrasian kuningas 676–679.

Kun Sigebert III kuoli, Austrasian major domus Grimoald I leikkautti Dagobertin ylhäisen syntyperän symbolin, pitkät hiukset ja lähetti tämän luostariin Irlantiin. Sen jälkeen Grimoald nosti kuninkaaksi oman poikansa Kildebert Adoptivuksen, jonka Sigebert III oli ehtinyt adoptoida ennen Dagobertin syntymää.

Austrasian ylimystö ei kuitenkaan hyväksynyt vallankaappausta, ja Grimoald ja Kildebert kukistettiin. Austrasian kruunun sai Kilderik II, joka murhattiin vuonna 675. Kilderikin kuoltua Dagobert noudettiin luostarista ja nostettiin kuninkaaksi. Hänet murhattiin kuitenkin jo kolmen vuoden kuluttua. 

## Katso myös
*Luettelo frankkien kuninkaista

## Lähteet
Trash

**Trash**, englanniksi *roska*, voi tarkoittaa useampaa asiaa.

**[[Trash (albumi)|Trash]]*, Alice Cooperin albumi 
*Trash, ruotsalainen 1980-luvulla toiminut heavy metal -yhtye
*Thrash metal, metallimusiikin tyylilaji
**[[Roskaa]]* (*Trash*), yhdysvaltalainen elokuva vuodelta 1970
**[[Trash (vuoden 2014 elokuva)|Trash]]*, brittiläinen elokuva vuodelta 2014
Wilhelm Wien

**Wilhelm Carl Werner Otto Fritz Franz Wien** (13. tammikuuta 1864 &ndash; 30. elokuuta 1928) oli saksalainen fyysikko, jolle myönnettiin Nobelin fysiikanpalkinto 1911. Hän tutki infrapunasäteilyä, ja määritti niin sanotun mustan kappaleen säteilyä kuvaavan Wienin siirtymälain, joka kertoo millä aallonpituudella minkäkin lämpöinen kappale säteilee suurimmalla intensiteetillä infrapuna-alueella eli lämpösäteilynä.

## Elämä
Wien syntyi Preussin Gaffkenissa, joka kuuluu nykyisiin Venäjään. Hän oli maanomistajan poika, jonka olisi voinut olettaa saavan elantonsa suvun tiluksilta.  Wien kuitenkin  lähti taloudellisen epävarmuuden ja oman kiinnostuksensa takia yliopistouralle. Hän opiskeli Göttingenin ja Berliinin yliopistoissa ja pääsi vuonna 1883 Hermann von Helmholtzin laboratorioon. Wien väitteli tohtoriksi vuonna 1886. Sen jälkeen hän piti taukoa tieteellisellä urallaan ja palasi auttamaan kotitilansa hoidossa, koska hänen isänsä oli sairastunut vakavasti. Hän vietti kuitenkin yhden lukukauden Helmholzin tutkimusryhmässä. Kun isän maat oli myyty, Wien palasi Helmholzin laboratorioon. Helmholz oli tällä välin siirtynyt johtajaksi Valtion fysikaalis-tekniseen tutkimuslaitokseen (Physikalisch-Technische Reichsanstalt), missä Wienkin työskenteli vuoteen 1896 asti.

Wien nimitettiin Giessenin yliopiston professoriksi 1899. Seuraavana vuonna hän siirtyi Würzburgin yliopistoon Wilhelm Röntgenin seuraajaksi. Vuosina 1913–1914 hän oli yliopiston rehtori. Hän seurasi Röntgeniä myös Münchenin yliopiston professoriksi vuonna 1920, ja sielläkin hän toimi rehtorina vuosina 1925–1926.

Wien avioitui vuonna 1898 Luise Mehler of Aix-la-Chapellen kanssa ja he saivat neljä lasta. Heidän ainoa poikansa Karl Wien opiskeli luonnontieteitä, tutki jäätikköjen liikeitä ja harrasti vuorikiipeilyä. Hän sai surmansa jäävyöryssä 1937.

## Merkitys
Wienin vuonna 1883 julkaisema laki aallonpituuden muuttumisesta kappaleen lämpötilan mukaan tunnetaan edelleen nimellä Wienin siirtymälaki. Seuraavana vuonna hän julkaisi lämpötilaan ja entropiaan liittyvän lain, jonka yhteydessä hän määritteli mustaksi kappaleeksi kutsutun ideaaliesineen, joka absorboisi kaiken säteilyn. Myöhemmin todettiin, että Wienin tulos päti vain lyhyille aallonpituuksille (suurille taajuuksille), mutta Max Planck saattoi sen pohjalta kehittää yleisemmän säännön kvanttifysiikkaan.

Wien tutki Eugen Goldsteinin löytämiä anodisäteitä. Hän osoitti niiden muistuttavan katodisäteitä mutta olevan positiivisesti varautuneita ja koostuvan elektronia painavammista hiukkasista. Nykyisin näitä hiukkasia kutsutaan protoneiksi. Wienin tutkimuksissaan käyttämä menetelmä johti 20 vuotta myöhemmin massaspektroskopian keksimiseen.

## Tunnustukset
Wien sai fysiikan Nobelin vuonna 1911. Hänet kutsuttiin Berliinin, Göttingenin, Itävallan, Ruotsin, Norjan ja Yhdysvaltojen tiedeakatemioiden jäseneksi.

## Lähteet

## Aiheesta muualla
Et

**Et** tarkoittaa seuraavia:

* avaruusolento, ET, englannin sanasta *extraterrestrial*, ulkoavaruudesta Maahan tullut eliö
* 
* 
*  
* elämänkatsomustieto, Suomen koululaitoksen oppiainelyhenne ET, oppiaine
* Erityistoimihenkilöt ET, suomalainen ammattiliitto, lyhennetään joskus ET
* essentiaali trombosytemia, ET, harvinainen krooninen veritauti
* et, suomen kieltoverbin yksikön 2. persoonan taivutusmuoto
* &, ligatuuri latinan sanasta *et* ’ja’
* eteinen, et., ET, huone
* etelä, et., ilmansuunta
* 
* 
* 
* ET-lehti, lyhyesti ET, suomalainen aikakauslehti
* ET Teatteri, Helsingissä toimiva suomenvirolaisten teatteri
* *[[E.T. – The Extra Terrestrial]]*, Steven Spielbergin elokuva
* European Trophy, ET, jääkiekkoturnaus
* 
* *[[Wolfenstein: Enemy Territory]]*, ET, tietokonepeli
* Yhdysvaltain itäinen aika, lyh. ET, aikavyöhyke Pohjois- ja Etelä-Amerikassa.

## Henkilöt
Et on seuraavan henkilön nimi:

* Emanuel Törmälä (1849–1900), nimimerkki E. T., suomalainen kirjailija.

## Katso myös
Aihepiiriin liittyvät myös seuraavat:

* E.T., täsmennyssivu
* ET-hypoteesi (*Extra Terrestrial Hypotesis*), käsitys, että ufot ovat maapallon ulkopuolelta tulleita avaruusaluksia
Riisa

**Riisa** () on metallinen, usein hopeasta tehty ikonia peittävä ja suojaava, koristeellinen vaippa, suojalevy. Riisaa pidetään ikonin kuvan päällä. Se suojaa ikonia muun muassa tuohuksien tai lampukoiden savulta ja noelta sekä ihmisten koskettelulta. Riisassa on aukkoja, joista näkyy esimerkiksi ikoniin maalatun henkilön kasvot ja kädet ja muitakin yksityiskohtia.

Kauniita ja vaikuttavia riisoja voi nähdä Pyhän Kolminaisuuden kirkossa Helsingissä, Kristuksen ylösnousemuksen kirkossa Jyväskylässä sekä Suomen ortodoksisessa kirkkomuseossa Kuopiossa.

## Aiheesta muualla
Aftonbladet

**Aftonbladet** (suom. *iltalehti*) on vuonna 1830 perustettu ruotsalainen iltapäivälehti. Lehti kuvailee itseään sitoutumattomana sosiaalidemokraattisena lehtenä ja on levikiltään Skandinavian suurimpia sanomalehtiä.

## Historia

Lehteä alkoi julkaista Lars Johan Hierta vuonna 1830. Se arvosteli myös Ruotsin uutta kuningasta Kaarle XIV Juhanaa, jolloin lehti lakkautettiin. Tähän vastattiin perustamalla uusi lehti *Det andra Aftonbladet*, joka myös kiellettiin. 26 nimenmuutoksen jälkeen lehti sai jatkaa ilmestymistään.

Lehden poliittinen linja on vaihdellut useasti. Aluksi liberaalista se ajautui kohti konservatismia päätoimittaja Harald Sohlmanin (1890–1921) aikana. Ensimmäisen maailmansodan aikana lehden osake-enemmistö myytiin salaa Saksan hallitukselle.

Vuonna 1929 lehti päätyi Kreugerin perheen haltuun, kun sen osti Ivar Kreugerin Swedish Match. Vuodesta 1932 lehti tuki Per Albin Hanssonin sosiaalidemokraattista hallitusta, sittemmin liberaalipuoluetta. Toisen maailmansodan aikana lehti oli Saksan puolella.

Vuonna 1956 Torsten Kreuger myi lehden Ruotsin ammattiliittojen keskusjärjestölle LO:lle. LO luopui lehden omistuksesta 1996, jolloin 49,9 % osakkeista osti norjalainen mediakonserni Schibsted. Kesäkuussa 2009 Schibsted lunasti vielä 41 % osakkeista ja on nyt pääomistaja 91 prosentilla.

Lehden päätoimittajana on aiemmin toiminut suomalainen Yrsa Stenius.

Vuoden 2009 EU-vaalien alla *Aftonbladet* herätti närkästystä poistamalla Ruotsin Piraattipuolueen (Piratpartiet), Feministisen aloitteen (Feministiskt Initiativ) ja Ruotsidemokraatit (Sverigedemokraterna) vaalikoneestaan. Lukijoiden valitettua *Aftonbladetille* ja kyseistä vaalikonetta ylläpitävälle EUProfilerille ne palautettiin takaisin näkyville.

Elokuussa 2009 lehti joutui Israelin vihan kohteeksi julkaistuaan artikkelin, jossa väitettiin Israelin armeijan irrottaneen ja myyneen elimiä surmaamiltaan palestiinalaisilta 1980-luvulla ja 1990-luvun alussa.

## Lähteet

## Aiheesta muualla

* Aftonbladet-lehden verkkosivut
Edward C. Prescott

**Edward C. Prescott** (26. joulukuuta 1940 New York, Yhdysvallat – 6. marraskuuta 2022) oli yhdysvaltalainen taloustieteilijä, joka sai Nobelin taloustieteen palkinnon vuonna 2004 yhdessä norjalaisen Finn E. Kydlandin kanssa. Palkinnon jakoperusteissa kerrottiin heidän myötävaikuttuneen dynaamisen makrotalousteorian kehitykseen tutkimuksilla, jotka koskivat talouspolitiikan päätössääntöihin sitoutumista ja suhdannevaihtelun taustavoimia.

Prescott ja Kydland tutkivat myös taloudellisia suhdanteita ja loivat taloustieteeseen ajallisen epäjohdonmukaisuuden käsitteen. He osoittivat, että kuluttajat ja yritykset tekevät päätelmiä talouspolitiikasta ja muodostavat odotuksia tulevasta talouskehityksestä sen perusteella.

Prescott oli ehdolla Nobelin palkinnon saajaksi jo vuonna 2003. Prescott työskenteli Minnesotan yliopistossa taloustieteen professorina vuoteen 2003, jolloin hän siirtyi Arizonaan.
 
## Lähteet
Enzo Ferrari (auto)

**Enzo Ferrari** (epävirallisesti myös **Ferrari Enzo**) on 12-sylinterinen Ferrarin superauto, joka on nimetty yhtiön perustajan Enzo Ferrarin mukaan. Tuotanto alkoi vuonna 2002 ja päättyi 2004. Autoja on valmistettu 400 kappaletta. Enzo on perustana Maseratin MC12-autolle ja siihen perustuu osittain myös Ferrari FXX.

## Mitat
* Paino: 1&nbsp;364 kg
* Painojakauma: 43,9–56,1
* Pituus: 4,702 m
* Korkeus: 1,147 m
* Leveys: 2,035 m
* Akseliväli: 2,650 m
* Vannekoko: 19 tuumaa

## Moottori
* Tyyppi: V12. Sylinterien kulma 65°.
* Vetotapa: takaveto.
* Venttiilikoneisto: 48 venttiiliä, kaksi nokka-akselia sylinterikantta kohden, muuttuva venttiilien ajoitus.
* Iskutilavuus: 6,0 l (5998cc)
* Teho 660 hv (492 kW)/7800 rpm
* Vääntömomentti: 657 Nm/5500 rpm

## Suorituskyky
* 0–100 km/h: 3,65 s
* Huippunopeus: Yli 363 km/h
* Polttoaineenkulutus: 
** Kaupunkiajo: 29,4 l/100 km
** Maantieajo: 19,6 l/100 km
** Keskikulutus: 24,6 l/100 km

## Tunnettuja omistajia

* Kimi Räikkönen, F1-kuljettaja
* Nicolas Cage, elokuvanäyttelijä
* Eric Clapton, kitaristi
* Joe Cole, jalkapalloilija
* Sergei Fjodorov, NHL-jääkiekkoilija
* Tommy Hilfiger, vaatesuunnittelija
* Jason Kay, Jamiroquai-yhtyeen laulaja
* Jay Leno, talk show -juontaja
* Nick Mason, Pink Floyd -yhtyeen rumpali
* Bernd Pischetsrieder, Volkswagen-konsernin johtaja
* Michael Schumacher, Formula 1 -kuljettaja
* Rod Stewart, muusikko
* Nik Kershaw, muusikko
* Jean Todt, Ferrarin entinen F1-tallipäällikkö
* Pharrell Williams, Rap-artisti, tuottaja
* Zlatan Ibrahimović, jalkapalloilija
* Floyd Mayweather, nyrkkeilijä
*Teemu Selänne, jääkiekkoilija

## Lähteet

## Aiheesta muualla
*Autowiki:Ferrari Enzo
Changsha

**Changsha** (yksink.: 长沙, perint.: 長沙, pinyin: Chángshā) on Hunanin maakunnan pääkaupunki Kiinassa. Tämän prefektuuritason kaupungin väkiluku on 7,041 miljoonaa, josta kaupunkipiirien osuus on noin 3,6  miljoonaa asukasta (2010).

## Ilmasto
Changshassa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on kuivempaa ja viileää. Vuoden keskilämpötila on noin 18&nbsp;°C ja keskimääräinen sademäärä 1&nbsp;400 millimetriä. Heinäkuu on lämpimin kuukausi. Silloin vuorokauden keskilämpötila on noin 30&nbsp;°C. Viilein kuukausi on tammikuu, jolloin keskilämpötila on noin 5&nbsp;°C. Sateisin kuukausi on kesäkuu, jolloin sataa keskimäärin noin 210 millimetriä. Joulukuu puolestaan on kuivin kuukausi. Silloin keskimääräinen sadanta on 45 millimetriä.

## Historia
Alueen kirjallista historiaa on jäljitetty noin 3&nbsp;000 vuoden ajalta. Zhou-dynastian Kevättä ja syksyä -kaudella (770-476 eaa.), paikkakunnasta oli kehittynyt tärkeä Chu-valtion kaupunki. Vuonna 202 eaa. Changsha oli jo linnoitettu.

Vuonna 1903 Shanghain rauhassa Kiina avasi Changshan ulkomaankaupalle, ja kaupunkiin rakennettiin tehtaita, kirkkoja ja kouluja. 

Mao Zedong oli syntyisin Shaoshanista, joka on piirikunnan alainen kaupunki Hunanin Xiangtanin kaupungissa, ja hän aloitti poliittisen uransa Changshassa. Hunanin kommunistisen puolueen toimisto, jossa Mao asui, on nykyään museo.

## Piirikuntatason jako
Piirikuntatasolla prefektuuritason kaupunki jakautuu seuraavasti (2010):

;Kaupunkipiirit (6)
* Furong (芙蓉区), 523&nbsp;997 as.
* Kaifu (开福区), 567&nbsp;166 as.
* Tianxin (天心区), 475&nbsp;221 as.
* Wangcheng (望城区), 523&nbsp;660 as.
* Yuelu (岳麓区), 801&nbsp;781 as.
* Yuhua (雨花区), 724&nbsp;048 as.

;Piirikuntatason kaupungit (2)
* Liuyang (浏阳市), 1&nbsp;279&nbsp;469 as,
* Ningxiang (宁乡市), 1&nbsp;166&nbsp;138 as.
;Piirikunta (1)
* Changshan piirikunta (长沙县), 979&nbsp;472 as.

## Liikenne
Changsha Huanghuan kansainvälinen lentoasema palvelee kaupunkia.

## Lähteet

## Aiheesta muualla

*Changsha City Information (erityisesti talouspainotus)  (chinaknowledge.com)
*China Postal Code Hunan Province (prefektuuri ja piirikuntataso)  (youbianku.com)
La sonnambula (vuoden 1980 levytys)

Richard Bonyngen johdolla 1980 levytetty *[[Unissakävelijä]]* oli Joan Sutherlandille uran toinen, aikaisempi nauhoitettiin vuonna 1963.

## Rooleissa
*Amina – Joan Sutherland, *[[sopraano]]*
*Elvino – Luciano Pavarotti, *[[tenori]]*
*Lisa – Isobel Buchanan, *[[sopraano]]*
*Kreivi Rodolfo – Nicolai Ghiaurov, *[[basso]]*
*Teresa – Della Jones, *[[mezzosopraano]]*
*Alessio – John Tomlinson, *[[basso]]*
*Notaari – Piero de Palma, *[[tenori]]*

## Orkesteri
*Richard Bonynge, kapellimestari
*National Philharmonic Orchestra
*London Opera Chorus
Brachiosaurus

***Brachiosaurus*** oli myöhäisellä jurakaudella 154–153 miljoonaa vuotta sitten elänyt hirmulisko. Ensimmäiset *Brachiosauruksen* fossiilit löydettiin vuonna 1900 Grand River Canyonin alueelta Coloradon osavaltion länsiosista Yhdysvalloista. Ensimmäisenä sen kuvasi Elmer S. Riggs vuonna 1903. Samalta alueelta on löytynyt myöhemmin useita fossiileja, ja vuonna 1908 Tansaniasta löydettiin viiden yksilön jäänteet.

## Ulkonäkö

*Brachiosauruksen* tunnusomaisin piirre oli pitkä kaula. Lisäksi sillä oli suuri vahvarakenteinen runko ja muuhun vartaloon verrattuna melko pieni pää. Nimi *Brachiosaurus* on suomeksi "käsivarsilisko". *Brachiosauruksen* eturaajat olivat jopa 4 metriä pitkät ja takaraajat hieman lyhyemmät. Tämän vuoksi lajille oli tyypillistä myös alaspäin viettävä selän rakenne. *Brachiosaurus* oli jopa 26 metriä pitkä ja 15 metriä korkea.Aiemmin sen painoksi arvioitiin jopa 50 tonnia, mutta vuonna 2012 brittiläiset tutkijat mittasivat sen painoksi 23 tonnia, eli puolta kevyemmäksi kuin aikaisemmat arviot. Sen selkäranka oli voimakas ja jalan luut olivat vahvat painon kannattelemiseksi.

## Elinympäristö
Brachiosaurus eli myöhäisellä jurakaudella Coloradon osavaltion länsiosissa Yhdysvalloissa. Tuolloin paikallisen ilmaston on arveltu vaihteleva, jossa sadekausi ja kuivakausi ovat vaihdelleet selkeästi. Alueen kasvillisuus ja muoto koostui pääasiallisesti jokia ja vuoria peittäneistä galleriametsistä savannin kaltaisiin harvapuisiin tasankoihin.

## Ruokavalio
*Brachiosaurus* oli kasvinsyöjä ja se käytti ravinnokseen pääasiassa puiden lehtiä ja havuja, joihin se ylettyi pitkän kaulansa ansiosta. Ruokavalioon arvellaan kuuluneen neidonhiuspuut, havupuut, saniaispuut sekä suuret käpypalmut, joita *Brachiosauruksen* on arveltu syöneen 120–240 kiloa päivässä.

## Löydöt

Ensimmäiset *Brachiosauruksen* luut löydettiin vuonna 1900 Coloradosta, ja se nimettiin vuonna 1903. Samalta seudulta löydettiin myöhemmin lisää *Brachiosauruksen* fossiileja, ja vuonna 1908 Tansaniasta löydettiin viiden yksilön jäänteet, joista on kasattuna edelleen suurin miltei täydellinen luuranko. Tutkijat uskoivat tuolloin, että näin suuri eläin olisi tarvinnut vettä painonsa kannattelemiseen, ja esittivät, että *Brachiosaurus* olisi liikkunut veden alla käyttäen päälaella sijaitsevia sieraimia snorkkelina.

## Muuta
*Brachiosaurus* tarvitsi suuren sydämen pumppaamaan verta kaulaa pitkin päähän saakka. Sydän oli luultavasti auton kokoinen, ja dinosauruksen verenpaine 4 kertaa korkeampi kuin ihmisellä.

## Lähteet
* Haines, Tim & Chambers, Paul: *Esihistoriallinen eläinmaailma*. Gummerus 2005

### Viitteet
Ferrari FXX

**Ferrari FXX** on kehittynein ja tehokkain koskaan suunniteltu Ferrarin superauto, joka on kehitetty Ferrari Enzon pohjalta. FXX tunnetaankin tämän vuoksi myös nimellä Superenzo. Autoa on valmistettu ainoastaan 31 kappaletta, joista 30 myytiin ennalta valikoiduille asiakkaille (mm. Michael Schumacher ja Rubens Barrichello) ja yksi jäi tehtaan omaan käyttöön. FXX kehitettiin suurelta osin telemetriatietojen keräämiseksi tulevien mallien suunnittelua varten, eikä sillä saa ajaa yleisillä teillä. Poikkeuksellisesti maailman ainoa katulaillinen FXX löytyy Englannista.

## Auto
Moottori on sijoitettu samaan tapaan kuljettajan taakse kuten Enzossakin. Moottorin iskutilavuus on kuitenkin 6,3 litraa Enzon 6,0 litran sijaan, tätä kautta teho on saatu nostettua 660 hevosvoimasta 800 hevosvoimaan.
Vaihteisto hyödyntää samaa tekniikkaa kuin Ferrarin F1-autot, ja veto katkeaa vaihdon aikana alle 0,1 sekunnin ajaksi.

## Tekniikkaa
* Moottori: Pitkittäin, kuljettajan taakse sijoitettu, vapaastihengittävä, alumiininen V12.
* Venttiilikoneisto: Kaksi nokka-akselia sylinterikantta kohden, 4 venttiiliä sylinteriä kohden, muuttuva venttiilien ajoitus.
* Iskutilavuus: 6,3 l (6262 cm3)
* Teho: 800 hv (588 kW)/ 8500 rpm, uudemmat versiot 860 hv
* Vetotapa: Takapyöräveto, luistonestojärjestelmällä.
* Vaihteisto: 6-vaihteinen puoliautomaatti
* Akseliväli: 2650 mm
* Pituus: 4702 mm
* Leveys: 2035 mm
* Korkeus: 1147 mm

## Suorityskyky

* 0-100 km/h: 2,5 s
* 0-160 km/h: 4,2 s
* 0-200 km/h: 7,6 s
* 0-300 km/h: 21,5 s
* Huippunopeus: yli 386 km/h

## Hinta

Uutena FXX maksoi noin 1,5 miljoonaa euroa ja ostajan oli vakuutettava Ferrarin henkilökunta ajotaidoistaan. Nykyään FXX:istä on tullut hyvin haluttuja autoja uniikkiutensa takia ja ostaja saa pitää itseään onnekkaana, jos saa auton kahteen miljoonaan. Käypä hinta kyseisestä hyperautosta tällä hetkellä on noin kolme miljoonaa euroa.

## Aiheesta muualla

* Autowiki:Ferrari FXX
Joan Sutherland

**Joan Sutherland** (7. marraskuuta 1926 Sydney, Australia – 10. lokakuuta 2010 Geneve, Sveitsi) oli australialainen oopperalaulaja, äänialaltaan sopraano. Hän oli 1900-luvun jälkipuoliskon merkittävimpiä oopperalaulajia.

Sutherland tunnettiin loisteliaista koloratuureistaan. Hän oli vaikuttamassa 1950- ja 1960-luvuilla bel canto -oopperan uuteen tulemiseen, muun muassa Maria Callasin kanssa. Sutherlandin lempinimi on ”La stupenda” ( = ihmeellinen, upea) – nimen antoi hänen esityksestään haltioitunut italialaisyleisö. Hänet palkittiin useilla Kansainyhteisön kunniamerkeillä.

Sutherland työskenteli Lontoon Covent Gardenin Royal Opera Housessa, mutta esiintyi myös muissa oopperataloissa. Läpimurtonsa hän teki 1950-luvun lopulla Gaetano Donizettin *[[Lucia di Lammermoor]]in* nimiosassa. Sutherland sai kriitikoilta myös arvostelua epäselvästä ääntämisestä. Hän päätti uransa vuonna 1990.

## Elämä ja ura

Sutherland aloitti laulunopintonsa Sydneyssä ja esiintyi ensimmäisen kerran oopperassa 1940-luvulla. Hän muutti 1950-luvun alussa Lontooseen opiskelemaan kuninkaalliseen konservatorioon. Valmistumisen jälkeen Sutherland kiinnitettiin Covent Gardenin Royal Opera Houseen.

Sutherlandin suunnitelmana oli keskittyä Richard Wagnerin oopperoiden sopraanoesiintyjäksi. Hänen aviomiehensä, kapellimestari Richard Bonynge vakuutti kuitenkin hänet siirtymään italialaisiin bel canto -oopperoihin. Sutherland alkoikin esiintyä monissa Wolfgang Amadeus Mozartin, Gaetano Donizettin ja Gioachino Rossinin oopperoissa.

Royal Opera House piti Sutherlandin listoillaan, mutta hänen saamansa maineen ansiosta hänet kutsuttiin esiintymään myös muihin oopperataloihin. Hän esiintyi urallaan esimerkiksi Pariisissa, Milanon La Scalassa, Venetsian La Fenicessä ja New Yorkin Metropolitan-oopperassa. Uransa Sutherland lopetti vuonna 1990, jolloin hän esiintyi viimeisen kerran Sydneyn oopperatalossa.

## Lähteet

## Aiheesta muualla
Lampukka

**Lampukka** on ikonin edessä poltettava öljylamppu, joka voi olla joko riippuva tai kiinteästi lattialla jalustalla seisova tai seinään kiinnitetty. Lampukan erityispiirre on sen avoimuus: liekin ympärillä ei ole lasia ja sydäntä kannattaa yleensä avoimen öljyastian laidoille ylettyvä kannatin. On olemassa myös irrallisina öljyssä kelluvia sydämen kannattimia.

Öljynä lampukassa käytetään kasvipohjaista lampukkaöljyä tai puhdasta parafiiniöljyä.

Lampukoita käytetään ortodoksisessa kirkossa jumalanpalveluksissa sekä myös ortodoksien kotona kotialttarissa.

## Lähteet